Иахьа инаркны ашколқәеи ахәыҷбаҳчақәеи абжьааҧнытә режим аҿы аусура еиҭалагеит.
Аусбарҭабжьаратә координациатә хеилак ари аӡбара аднакылеит ҩымш раҧхьа.
Амуниципалтә транспорт аус ауӡомызт лаҵара 3 инаркны 12-нӡа. Иахьа амуниципалтә транспортгьы аусура еиҭалагеит.
Аныҳәамшқәа раан ишьақәыргылаз аҧкрақәа аҧыххоит иахьа, лаҵара 13 инаркны.
Аха, ҵхыбжьон асааҭ 21:00 инаркны 05:00-нӡа аиҭаҵра ишьақәыргылоу аҧкра амч амазаауеит.